== Andre arbejder ==
Foruden de nævnte Arbejder har Kraft skrevet en afhandling: ''Systema mundi deductum ex principiis monadicis'', der blev optaget i Berliner-Akademiets samling over Monaderne (Nr. 10). End videre skrev han forskellige afhandlinger i ''Det kjøbenhavnske Selskabs Skrifter'' : ''Betænkninger over Newtons og Cartesii Systemer'', ''Anmærkninger over de Ligheder <ref>dvs.: ligninger</ref>, i hvilke flere Værdier af den ubekjendte Størrelse ere lige stores'', ''Methode at bevise, hvorledes man i alle Tilfælde kan bestemme den ene ubekjendte ved en uendelig Følge af Terminis, som gives ved den anden, i de algebraiske Ligheder, som indeholde to ubekjendte'', ''Om Sjælens Udødelighed'', ''Om Træernes Natur'' og flere. Det er i den næstsidste af disse afhandlinger, at Kraft (1754) kommer ind på en vel dristig sammenligning mellem bevidsthedslivets udvikling og de matematiske kurvers ordinater; den sidste afhandling er en række refleksioner over saftstigningen hos planterne, foranledigede ved, at forfatteren har set et knækket træ, der endnu kun hang ved stubben ved en strimmel bark, sætte frugt; tankegangen har ikke, som [[Niels Matthias Petersen|N.M. Petersen]] antyder, noget med [[Johann Wolfgang von Goethe|Goethes]] [[plantemetamorfose]] at gøre.
Personbillede_savnes Filosofi Litteratur Historie Lister_over_personer Videnskab Matematik Organisationer